Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 247/12/8803	Košice II, 16.8.2012
EEČ : 2-64-254-2012

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V trestnej veci vedenej proti obv. XXXXX, nar. XXXXX pre prečin úverového podvodu podľa § 222 ods. 1 Trestného zákona 
ktorého obsahom sú tieto skutočnosti :
obvinená

1.- dňa 08.06.2012 pri mediácii na Okresnom súde XXXXX vyhlásila, že spáchala skutok, ktorý je predmetom trestného stíhania tak, ako je uvedený v uznesení o vznesení obvinenia vydaného vyšetrovateľkou Okresného riaditeľstva PZ, Odbor kriminálnej polície XXXXX, sp. zn. XXXXX.

2. - dňa 08.06.2012 za prítomnosti mediačného úradníka na Okresnom súde XXXXX sa splnomocnencovi poškodenej strany ospravedlnila a dlžnú finančnú čiastku uhradila, čím nároky na náhradu škody boli uspokojené.  

3. - dňa 08.06.2012 zložila na účet Okresnej prokuratúry XXXXX č. účtu
XXXXX finančnú čiastku vo výške 50,- €, určenú vo výške 25,- € štátu na peňažnú pomoc obetiam trestnej činnosti a 25,- € v prospech XXXXX

a zároveň

podľa § 215 ods. 1 písm. g/ Trestného poriadku trestné stíhanie obv.  XXXXX, nar. XXXXX, pre prečin úverového podvodu podľa § 222 ods. 1 Trestného zákona ku ktorému malo dôjsť na tom skutkovom základe, že 

- XXXXX dňa 14.01.2009 uzatvorila v priestoroch predajne XXXXX na základe žiadosti Zmluvu o poskytnutí spotrebiteľského úveru č. XXXXX so spoločnosťou XXXXX XXXXX na nákup spotrebného tovaru v predajnej cene 398,- € a úver sa zaviazala splatiť v 30 mesačných splátkach vo výške 21,25 €, doposiaľ uhradila sumu vo výške 63,75 € avšak neplatením úverových splátok v súlade so zmluvnými podmienkami sa dlh vo výške 485,45 € stal ku dňu 31.10.2010 splatný v celom rozsahu a v čase uzatvorenia zmluvy nebola zamestnaná u podnikateľského subjektu s obchodným menom - XXXXX, XXXXX tak ako deklarovala pri uzatváraní úverovej zmluvy, čím takto svojím konaním spoločnosti XXXXX spôsobila škodu vo výške 485,45 €,

Odôvodnenie: 
Uznesením vyšetrovateľa Okresného riaditeľstva PZ, Odbor kriminálnej polície XXXXX, sp. zn. XXXXX zo dňa 30.03.2012 bolo vznesené obvinenie XXXXX pre vyššie uvedený prečin na skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinená XXXXX a poškodená strana prostredníctvom splnomocnenca uzavreli dňa 08.06.2012 za prítomnosti probačného a mediačného úradníka na Okresnom súde XXXXX dohodu o zmieri.
	
Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala, poškodenej sa ospravedlnila a uhradila požadovanú náhradu škody v celom rozsahu uplatneného nároku.

Dňa 08.06.2012 obvinená XXXXX zložila na účet Okresnej prokuratúry XXXXX XXXXX peňažnú sumu vo výške 50,-€, určenú vo výške 25,-€ štátu na peňažnú pomoc poškodeným obetiam trestnými činmi a vo výške 25,-€ v prospech účtu XXXXX

Táto suma je primeraná závažnosti spáchaného trestného činu a sociálnemu statusu obvinenej.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvinenej, na jej osobné a majetkové pomery som dospel k záveru, že takýto spôsob rozhodnutia je dostačujúci, pričom využitie odklonu v trestnom konaní bude mať pozitívny motivačný stimul pre vyvarovanie sa obdobného konania v budúcnosti.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor